Eirik Jarls gate (Trondheim)

Eirik Jarls gate er en gate ved Øya i Trondheim som går sørvestover fra Klostergata via Mauritz Hansens gate før den møter Edvard Griegs gate. Gaten fungerer som gjennomfartsvei til andre gater i området og er preget av variert bebyggelse. Strekningen mellom Mauritz Hansens gate og Klostergata er enveiskjørt mot nordøst i retning av sistnevnte gate.

Gaten fikk sitt navn i 1886 og ble oppkalt etter Eirik Håkonsson (964–1024), som var ladejarl og riksstyrer i Norge fra rundt 1000 til 1015.

Bygninger og annet langs Eirik Jarls gate 
2: Leiegård, rommet tidligere Døves hus og Trondheim Døveforening.
4: Leiegård oppført i 1917, rommet tidligere Norske Kvinners Sanitetsforeing Sør-Trøndelag, også kalt Søsterhjemmet.
5: Mormonkirken, oppført i 1956 etter tegninger av arkitekt Torgeir Suul.
6–8: Murboliger i barokkpreget jugendstil, oppført i 1905 etter tegninger av arkitekt Johan Osness.
7–9: Murboliger i jugendstil, oppført 1905 etter tegninger av arkitekt Axel Guldahl.
10: Blokk oppført i 1967, tidligere Smertesenteret for St. Olavs.
14: Tidligere Røde Kors-klinikken, i bruk av Trondheim Røde Kors (1927–1974) og siden av Regionsykehuset i Trondheim fra 1974 til den ble revet i 2008.

Referanser

Litteratur 

Veier i Trondheim
Øya (Trondheim)